Asbjørn Rachlew

Asbjørn Andre Rachlew (født 1969) er en norsk polititjenestemann som arbeider som politioverbetjent ved Oslo politidistrikt.  

 Liv og virke 
Han deltok i lydopptaksprosjektet (1998–2003) som kom med nye anbefalinger for opptak under politavhør.Lydopptaksprosjeket 1998-2003) I 2003 publiserte han artikkelen «Norske politiavhør i et internasjonalt perspektiv» i Tidsskrift for strafferett. Artikkelen dokumenterte at i enkelte politiavhør er politiet mer opptatt av å få en tilståelse enn å få ny informasjon. Artikkelen tok særlig et oppgjør med avhørsmetodene i Birgitte-saken.

Senere tok Rachlew en ph.d.-grad i kriminologi med avhandlingen Justisfeil ved politiets etterforskning; noen eksempler og forskningsbaserte mottiltak, avlagt ved Institutt for kriminologi og rettssosiologi ved Universitetet i Oslo i 2009. Rachlew tok utgangspunkt i straffesaken mot Stein Inge Johannessen som var varetektsfengslet i ni måneder siktet for drap. Rachlew arbeidet selv som etterforsker ved avdelingen som etterforsket saken.

Rachlew mottok Politiforums ærespris i 2017 for sin utvikling av politiavhør. Juryen uttalte at han har «vært en pådriver for å endre måten politiet gjennomfører avhør på. Han har vært en ildsjel bak avhørsopplæringen KREATIV og han har bidratt til å avdekke justismord.»

 Referanser 

 Eksterne lenker 
 Om disputasen hos jus.uio.no
 Nye avhørsmetoder hos politiet. Artikkel hos nrk.no
 Åpenhet kan hindre politifeil. Artikkel hos forskning.no

Kategori:Norske politifolk
Kategori:Norske kriminologer